DSOG har via LVS fået dette lovforslag i høring – Og finder, der er en enkelt ting, der har bred interesse ifht fremtidig praksis vedr. offentliggørelse af påbud fra SST side 24-26 i lovforslaget.

Vi synes det er en unødig skærpelse ifht tidligere og noterer os, der allerede er taget stilling til restriktioner, hvis det ikke efterleves (bødestraf) – således noget vi ser som en alvorlig skærpelse af nuværende praksis.

Vi forstår det som, at arbejdsgiver (incl. eks. speciallægepraksis) skal offentliggøre de påtaler der ligger, og tænker det kan give store organisatoriske udfordringer bl.a. ifht opdatering. Vi undrer os over dette politiske ønske om dobbeltregistrering både hos Sundhedsstyrelsen og på arbejdsstedet.

Vi synes, at det i et system hvor man som fagperson i forvejen ikke har rimelig mulighed for at anke afgørelser bliver en yderligere og personlig belastende skærpelse af en afgørelse.

*Karen Wøjdemann*

*Formand*

*Dansk Selskab for Obstetrik og Gynækologi*